CELEX: 32009D0296
Language: lv
Date: 2009-03-25 00:00:00
Title: 2009/296/EK: Komisijas Lēmums ( 2009. gada 25. marts ), ar kuru izveido īpašu kontroles un inspekcijas programmu, kas saistīta ar zilo tunzivju krājumu atjaunošanu Atlantijas okeāna austrumu daļā un Vidusjūrā (izziņots ar dokumenta numuru C(2009) 2032)

26.3.2009   
            
            
               LV
            
            
               Eiropas Savienības Oficiālais Vēstnesis
            
            
               L 80/18
            
         
      KOMISIJAS LĒMUMS
   
   (2009. gada 25. marts),
   ar kuru izveido īpašu kontroles un inspekcijas programmu, kas saistīta ar zilo tunzivju krājumu atjaunošanu Atlantijas okeāna austrumu daļā un Vidusjūrā
   (izziņots ar dokumenta numuru C(2009) 2032)
   (2009/296/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 34.c panta 1. punktu,
   tā kā:
   
               (1)
            
            
               Starptautiskā Atlantijas tunzivju saglabāšanas komisija (ICCAT) 2006. gadā pieņēma daudzgadu plānu zilo tunzivju krājumu atjaunošanai Atlantijas okeāna austrumu daļā un Vidusjūrā (Ieteikums 06-05), kas stājās spēkā 2007. gada 13. jūnijā. Šis plāns Eiropas Kopienas (EK) tiesību aktos uz noteiktu laiku tika transponēts ar Padomes Regulu (EK) Nr. 643/2007 (2) un pastāvīgai piemērošanai ar Padomes Regulu (EK) Nr. 1559/2007 (3).
            
         
               (2)
            
            
               
                  ICCAT2008. gada 24. novembrī pieņemtajā Ieteikumā 08-05, ar kuru groza Ieteikumu 06-05, lai izveidotu daudzgadu plānu zilo tunzivju krājumu atjaunošanai Atlantijas okeāna austrumu daļā un Vidusjūrā, ir ieviestas būtiskas izmaiņas. Šīs izmaiņas tika iekļautas priekšlikumā par Ieteikuma 08-05 transponēšanu Kopienas tiesību aktos, ko Komisija nosūtīja Padomei un Parlamentam.
            
         
               (3)
            
            
               Lai daudzgadu atjaunošanas plāna īstenošana noritētu sekmīgi, jāizveido īpaša kontroles un inspekcijas programma, kurā piedalās Grieķija, Spānija, Francija, Itālija, Kipra, Malta un Portugāle un kuras mērķis ir garantēt pienācīgu to saglabāšanas un kontroles pasākumu īstenošanas līmeni, kurus piemēro ar zilo tunzivju krājumu atjaunošanu saistītajām zvejas darbībām.
            
         
               (4)
            
            
               Šī īpašā kontroles un inspekcijas programma jāizveido laikposmam no 2009. gada 15. marta līdz 2011. gada 15. martam. Rezultāti, kas gūti, piemērojot īpašo kontroles un inspekcijas programmu, sadarbībā ar attiecīgajām dalībvalstīm ir regulāri jāizvērtē.
            
         
               (5)
            
            
               Lai nodrošinātu zilo tunzivju zvejas kontroles un inspicēšanas saskaņotību Kopienas mērogā, ir lietderīgi izstrādāt kopīgus noteikumus par kontroles un inspicēšanas darbībām, kuru veicējas ir attiecīgo dalībvalstu kompetentās iestādes, un šīm dalībvalstīm pieņemt nacionālās kontroles programmas, lai panāktu atbilstību minētajiem kopīgajiem noteikumiem. Tādēļ jānosaka kontroles un inspicēšanas darbību intensitātes standarti, kā arī kontroles un inspicēšanas prioritātes un procedūras.
            
         
               (6)
            
            
               Lai nodrošinātu pēcpārkāpuma pasākumu veikšanu, kā paredzēts 25. pantā Padomes 2002. gada 20. decembra Regulā (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (4), jāizveido sistēma, saskaņā ar kuru visas attiecīgās iestādes varēs lūgt cita citai palīdzību un apmainīties ar attiecīgu informāciju atbilstīgi Regulas (EEK) Nr. 2847/93 34.a un 34.b pantam un Regulas (EK) Nr. 2371/2002 28. pantam.
            
         
               (7)
            
            
               Kopīgas inspicēšanas un pārraudzības darbības jāveic saskaņā ar resursu kopīgās izmantošanas plāniem, kurus sagatavojusi ar Padomes Regulu (EK) Nr. 768/2005 (5) izveidotā Kopienas Zivsaimniecības kontroles aģentūra (CFCA).
            
         
               (8)
            
            
               Šajā lēmumā paredzētie pasākumi ir saskaņoti ar attiecīgajām dalībvalstīm.
            
         
               (9)
            
            
               Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO LĒMUMU.
   1. pants
   Temats
   Ar šo lēmumu izveido īpašu kontroles un inspekcijas programmu, lai saskaņoti ieviestu daudzgadu plānu zilo tunzivju krājumu atjaunošanai Atlantijas okeāna austrumu daļā un Vidusjūrā, kuru ICCAT pieņēma 2008. gada 24. novembrī.
   2. pants
   Darbības joma
   1.   Īpašā kontroles un inspekciju programma, kas attiecas uz zilajām tunzivīm Atlantijas okeāna austrumu daļā un Vidusjūrā, aptver šādas darbības:
   
               a)
            
            
               visas zvejas darbības, ko veic ar zvejas kuģiem, murdiem un zivaudzētavās;
            
         
               b)
            
            
               nozveja, izkraušana, pārvietošana, pārkraušana citā kuģī un sprostā ievietošanas darbības;
            
         
               c)
            
            
               visas saistītās darbības zivaudzētavās un uzņēmumos, kas nodarbojas ar zilo tunzivju turēšanu sprostos, nobarošanu, audzēšanu vai apstrādi un/vai ar zilo tunzivju produktu tirdzniecību, tostarp imports, eksports un reeksports, transportēšana un uzglabāšana;
            
         
               d)
            
            
               gada zvejas plānu īstenošana;
            
         
               e)
            
            
               lidmašīnu un helikopteru izmantošanas aizliegums;
            
         
               f)
            
            
               atpūtas zveja un sporta zveja;
            
         
               g)
            
            
               
                  ICCAT kopīgo starptautisko inspekciju shēmas īstenošana;
            
         
               h)
            
            
               kopīgu zvejas darbību uzraudzība un turpmāki pasākumi saistībā ar šīm darbībām;
            
         
               i)
            
            
               pasākumu īstenošana attiecībā uz zvejas un zivaudzēšanas jaudu;
            
         
               j)
            
            
               dalībvalstu novērotāju programmas un ICCAT reģionālo novērotāju programmas īstenošana;
            
         
               k)
            
            
               noteikumu īstenošana attiecībā uz atļauju saņēmušo nozvejotājkuģu un citu zvejas kuģu reģistrēšanu.
            
         2.   Īpašo kontroles un inspekcijas programmu piemēro no 2009. gada 15. marta līdz 2011. gada 15. martam.
   3. pants
   Nacionālās kontroles programmas
   1.   Attiecībā uz 2. pantā minētajām darbībām Grieķija, Spānija, Francija, Itālija, Kipra, Malta un Portugāle izveido nacionālas kontroles programmas, ievērojot I pielikumā paredzētos kopējos noteikumus.
   2.   Šā panta 1. punktā minētās dalībvalstis līdz 2009. un 2010. gada 15. martam iesniedz Komisijai nacionālās kontroles programmas tekstu un gada īstenošanas grafiku.
   3.   Nacionālajā kontroles programmā ietver visus II pielikumā minētos datus. Gada īstenošanas grafikā iekļauj sīkas ziņas par atvēlētajiem cilvēkresursiem un materiālo bāzi, kā arī par to izmantošanas apgabaliem.
   4. pants
   Dalībvalstu sadarbība
   Visas dalībvalstis sadarbojas ar 3. panta 1. punktā minētajām dalībvalstīm īpašās kontroles un inspekcijas programmas īstenošanā.
   5. pants
   Komisijas veiktās inspekcijas
   1.   Saskaņā ar Regulas (EK) Nr. 2371/2002 27. pantu Komisijas inspektori var veikt inspekcijas bez attiecīgo dalībvalstu inspektoru palīdzības.
   2.   Attiecīgās dalībvalsts kompetentā iestāde nodrošina Komisijas inspektoriem palīdzību, kas vajadzīga, lai veiktu 1. punktā paredzētās inspekcijas.
   3.   Komisijas inspektori konstatētos faktus pārbauda kopā ar attiecīgās dalībvalsts inspektoriem. Tādēļ pēc katras inspicēšanas reizes viņi tiekas ar attiecīgās dalībvalsts kompetentās iestādes amatpersonām, lai informētu tās par konstatētajiem faktiem.
   6. pants
   Kopīgas inspicēšanas un pārraudzības darbības
   1.   Šā lēmuma 3. panta 1. punktā minētās dalībvalstis veic kopīgas inspicēšanas un pārraudzības darbības saskaņā ar resursu kopīgas izmantošanas plānu, ko Kopienas Zivsaimniecības kontroles aģentūra izstrādājusi, pamatojoties uz Regulas (EK) Nr. 768/2005 12. pantu. Inspekciju veic saskaņā ar noteikumiem, kas minēti ICCAT Ieteikumā 08-05, ICCAT kopīgo starptautisko inspekciju shēmā un šā lēmuma I pielikumā.
   2.   Tālab attiecīgās dalībvalstis:
   
               a)
            
            
               nodrošina to, ka citu attiecīgo dalībvalstu inspektorus uzaicina piedalīties kopīgajās inspicēšanas un pārraudzības darbībās;
            
         
               b)
            
            
               nosaka kopējas operatīvās procedūras, ko piemēro pārraudzības kuģiem.
            
         7. pants
   Paziņojums par pārraudzības un inspicēšanas darbībām
   Dalībvalsts, kas plāno veikt pārraudzību un inspicēt zvejas kuģus citas dalībvalsts jurisdikcijā esošajos ūdeņos saskaņā ar resursu kopīgas izmantošanas plānu, kurš izveidots atbilstīgi Regulas (EK) Nr. 768/2005 12. pantam, paziņo par saviem nolūkiem saskaņā ar Komisijas Regulas (EK) Nr. 1042/2006 (6) 3. pantu izraudzītajam attiecīgās krasta dalībvalsts kontaktpunktam un Kopienas Zivsaimniecības kontroles aģentūrai. Paziņojumā iekļauj šādu informāciju:
   
               a)
            
            
               inspekcijas kuģu un inspekcijas lidaparātu tips, nosaukums un izsaukuma signāls, pamatojoties uz sarakstu, kas minēts Regulas (EK) Nr. 2371/2002 28. panta 4. punktā;
            
         
               b)
            
            
               šā lēmuma 1. pantā minētie apgabali, kuros veiks pārraudzību un inspicēšanu;
            
         
               c)
            
            
               pārraudzības un inspicēšanas darbību ilgums.
            
         8. pants
   Pārkāpumi
   1.   Dalībvalstis, kuru inspektori, inspicējot 2. pantā minētās darbības, konstatē pārkāpumus, paziņo inspekcijas datumu un sniedz ziņas par pārkāpumu:
   
               a)
            
            
               attiecīgajai karoga dalībvalstij un/vai ICCAT Līgumslēdzējai pusei un, vajadzības gadījumā;
            
         
               b)
            
            
               dalībvalstij, kurā uzņēmējdarbību veic zivaudzētava vai uzņēmums, kas nodarbojas ar zilo tunzivju produktu apstrādi un/vai tirdzniecību.
            
         2.   Ja dalībvalsts, kuras inspektori konstatējuši pārkāpumu, neveic turpmāku darbību, lai saņemtu un izvērtētu pierādījumus par pārkāpumu, tūlīt atbilstoši rīkojas saskaņā ar 1. punktu informētās dalībvalstis. Tās veic visu turpmāko izmeklēšanu, kas vajadzīga saistībā ar pēcpārkāpuma pasākumiem.
   3.   Dalībvalstis, kuru inspektori ievēro darbību vai stāvokli, kas var būt nopietns pārkāpums, kā tas noteikts Ieteikumā 08-05, nekavējoties paziņo zvejas kuģa karoga valsts iestādēm tieši, kā arī ar ICCAT sekretariāta un Komisijas starpniecību.
   4.   Ja nopietns pārkāpums, kā tas noteikts Ieteikumā 08-05, tiek konstatēts uz Kopienas zvejas kuģa, karoga dalībvalsts nodrošina, ka pēc inspekcijas zvejas kuģis, kas peld ar tās karogu, pārtrauc visas zvejas darbības. Karoga dalībvalsts pieprasa zvejas kuģim nekavējoties doties uz dalībvalsts apstiprinātu ostu, kurā uzsāk izmeklēšanu. Ja zvejas kuģim netiek pieprasīts doties uz ostu, karoga dalībvalsts Komisijai savlaicīgi sniedz pienācīgu pamatojumu. Komisija šo informāciju pārsūta ICCAT izpildsekretariātam, kas to dara pieejamu citām Līgumslēdzējām pusēm.
   5.   Dalībvalstis sadarbojas, lai nodrošinātu, ka tad, ja saskaņā ar Regulas (EEK) Nr. 2847/93 31. panta 4. punktu pārkāpuma izmeklēšanu nodod tālāk reģistrācijas dalībvalstij, vienmēr tiek garantēts inspektoru sniegto pārkāpuma pierādījumu drošums un pastāvība.
   9. pants
   Informēšana
   1.   Dalībvalstis, kas minētas 3. panta 1. punktā, līdz kārtējā mēneša beigām sniedz Komisijai šādas ziņas par attiecīgo mēnesi:
   
               a)
            
            
               veiktās inspicēšanas un kontroles darbības;
            
         
               b)
            
            
               visi konstatētie pārkāpumi, par katru pārkāpuma gadījumu norādot:
               
                           i)
                        
                        
                           konkrēto zvejas kuģi (kuģa vārds, karoga valsts un ārējais identifikācijas kods), tunzivju murdu, zivaudzētavu vai uzņēmumu, kas nodarbojas ar zilo tunzivju produktu apstrādi un/vai tirdzniecību;
                        
                     
                           ii)
                        
                        
                           inspekcijas veikšanas datumu, laiku un vietu;
                        
                     
                           iii)
                        
                        
                           pārkāpuma raksturu;
                        
                     
         
               c)
            
            
               pašreizējais stāvoklis attiecībā uz turpmākajām darbībām pēc konstatētajiem pārkāpumiem;
            
         
               d)
            
            
               attiecīgie dalībvalstu darbības koordinēšanas un sadarbības pasākumi.
            
         2.   Pārkāpumu norāda katrā nākamajā ziņojumā tik ilgi, līdz ir pabeigtas visas vajadzīgās darbības saskaņā ar attiecīgās dalībvalsts tiesību aktiem. Katrā nākamajā ziņojumā:
   
               a)
            
            
               norāda lietas pašreizējo statusu (piemēram, izskatīšanā, iesniegta apelācijas sūdzība, turpinās izmeklēšana);
            
         
               b)
            
            
               konkrēti apraksta piemērotās sankcijas (piemēram, naudassoda apmērs, konfiscētās nozvejas un/vai zvejas rīku vērtība, rakstisks brīdinājums).
            
         3.   Ja pārkāpumu konstatē Kopienas inspektors uz zvejas kuģa, kas peld ar citas dalībvalsts karogu, karoga dalībvalsts iestādes bez kavēšanās informē šo Kopienas inspektoru par pasākumiem, kas veikti saistībā ar pārkāpumu.
   4.   Ja nav veiktas nekādas darbības, ziņojumā iekļauj attiecīgu paskaidrojumu.
   10. pants
   Novērtēšana
   Ar nolūku sagatavot ziņojumu, kas Kopienai ir jāiesniedz ICCAT sekretariātam katra gada 15. oktobrī, vienu reizi gadā septembra sākumā Komisija sasauc Zvejniecības un akvakultūras komitejas sanāksmi, lai novērtētu īpašās kontroles un inspekcijas programmas prasību ievērošanu un rezultātus.
   11. pants
   Adresāti
   Šis lēmums ir adresēts dalībvalstīm.
   
      Briselē, 2009. gada 25. martā
      
         
            Komisijas vārdā —
         
            Komisijas loceklis
         
         Joe BORG
         
      
   
   
      (1)  OV L 261, 20.10.1993., 1. lpp.
   
      (2)  OV L 151, 13.6.2007., 1. lpp.
   
      (3)  OV L 340, 22.12.2007., 8. lpp.
   
      (4)  OV L 358, 31.12.2002., 59. lpp.
   
      (5)  OV L 128, 21.5.2005., 1. lpp.
   
      (6)  OV L 187, 8.7.2006., 14. lpp.
   
      I PIELIKUMS
      KOPĪGI NOTEIKUMI 3. PANTA 1. PUNKTĀ MINĒTO NACIONĀLO KONTROLES PROGRAMMU IZSTRĀDEI
      Mērķi
      
                  1.
               
               
                  Nacionālo kontroles programmu vispārīgais mērķis ir pārliecināties, vai tiek ievērotas piemērojamo tiesību aktu prasības šādās jomās:
                  
                              a)
                           
                           
                              Kopienas ūdeņos veikto sprostā ievietošanas darbību pilnīga uzraudzība;
                           
                        
                              b)
                           
                           
                              pārvietošanas darbību pilnīga uzraudzība;
                           
                        
                              c)
                           
                           
                              kopīgu zvejas darbību pilnīga uzraudzība;
                           
                        
                              d)
                           
                           
                              kvantitatīvie nozvejas apjoma ierobežojumi un ar tiem saistītie konkrētie nosacījumi, arī kvotu apguves uzraudzība;
                           
                        
                              e)
                           
                           
                              gada zvejas plāni;
                           
                        
                              f)
                           
                           
                              visi dokumenti, kas vajadzīgi saskaņā ar tiesību aktiem, kurus piemēro zilajām tunzivīm, jo īpaši reģistrētās informācijas ticamības pārbaudīšana;
                           
                        
                              g)
                           
                           
                              Ieteikumā 08-05 paredzētie konkrētie zilo tunzivju zvejas tehniskie pasākumi un nosacījumi, konkrēti – minimālā izmēra noteikumu un saistīto nosacījumu piemērošana.
                           
                        
            
                  2.
               
               
                  Nacionālo kontroles programmu konkrētais mērķis ir panākt, lai tiktu saskanīgi piemērots viss to noteikumu kopums, kas paredzēti ar Ieteikumu 08-05 izveidotajā zilo tunzivju krājumu atjaunošanas plānā.
               
            Stratēģija
      Nacionālajās kontroles programmās galveno uzmanību pievērš tādas zvejas un visu ar to saistīto darbību kontrolei un inspekcijai, kuru veic ar zvejas kuģiem, murdiem, zivaudzētavās un uzņēmumos, kas nodarbojas ar zilo tunzivju produktu apstrādi un/vai tirdzniecību.
      Zilo tunzivju transportēšanas un tirdzniecības inspicēšanu izmanto kā papildu kontrolpārbaudes mehānismu, lai pārbaudītu kontroles un inspicēšanas efektivitāti.
      1.1.   Prioritātes
      Zvejas rīku kategorijas grupē dažādos prioritārajos līmeņos saskaņā ar gada zvejas plāna noteikumiem. Šā iemesla dēļ katra dalībvalsts nosaka konkrētas prioritātes.
      1.2.   Mērķstandarti
      Līdz katra gada 15. martam dalībvalstis izveido inspekciju grafikus, ievērojot šādus inspicēšanas standartus:
      
                  Inspicēšanas veids vai objekts
               
               
                  Standarts
               
            
                  Ievietošana sprostā (arī zivju ieguve)
               
               
                  Lai varētu veikt zilo tunzivju pārvietošanu uz zivaudzētavu, jābūt nozvejotājkuģa karoga valsts izsniegtai atļaujai.
                  Inspicē visas sprostā ievietošanas un zivju ieguves darbības.
                  Visas sprostā ievietošanas darbības jāieraksta videoaparatūrā.
               
            
                  Inspekcija jūrā
               
               
                  Elastīgs standarts, kas nosakāms pēc zvejas darbības sīkas analīzes katrā apgabalā. Jūrai noteiktajos standartos norāda patrulēšanas dienu skaitu jūrā konkrētajā zilo tunzivju krājumu atjaunošanas apgabalā, kā arī patrulēšanas dienu skaitu, norādot zvejas sezonu un attiecīgo zvejas darbības veidu.
               
            
                  Pārvietošana
               
               
                  Lai veiktu pārvietošanas darbības, jābūt karoga valsts iepriekš izsniegtai atļaujai, kuras pamatā ir iepriekšējs paziņojums.
                  Pēc katras veiktās pārvietošanas darbības jānosūta pārvietošanas deklarācija.
                  Visas pārvietošanas darbības jāieraksta videoaparatūrā.
               
            
                  Pārkrāvumi citā kuģī
               
               
                  Kontrolē visus zvejas kuģus, kas ienāk apstiprinātā ostā, lai tajā veiktu zilo tunzivju pārkraušanu citā kuģī. Neapstiprinātās ostās veic izlases veida pārbaudes.
                  Inspicē visus zivju apstrādes kuģus, tiem ierodoties ostā, pirms pārkraušanas darbību uzsākšanas, kā arī pirms došanās prom no ostas pēc tam, kad veiktas pārkraušanas darbības.
               
            
                  Kopīgas zvejas darbības
               
               
                  Lai veiktu kopīgas zvejas darbības, jābūt iepriekš izsniegtai karoga valsts atļaujai.
                  Dalībvalstis pēc tam izveido un uztur reģistru par visām zvejas darbībām, ko tās ir atļāvušas veikt.
               
            
                  Novērošana no gaisa
               
               
                  Elastīgs standarts, kas nosakāms pēc zvejas darbības sīkas analīzes katrā apgabalā un ņemot vērā dalībvalsts rīcībā esošos resursus.
               
            
                  Izkrāvumi
               
               
                  Inspicē visus kuģus, kas ienāk apstiprinātā ostā, lai tajā izkrautu zilās tunzivis.
                  Neapstiprinātās ostās veic izlases veida pārbaudes.
               
            
                  Tirdzniecība
               
               
                  Elastīgs standarts, kas nosakāms pēc veiktās tirdzniecības darbības sīkas analīzes.
               
            
                  Sporta un atpūtas zveja
               
               
                  Elastīgs standarts, kas nosakāms pēc veikto sporta un atpūtas zvejas darbību sīkas analīzes.
               
            Inspicēšanas uzdevumi
      1.3.   Vispārīgie inspicēšanas uzdevumi
      Par katru kontroles un inspicēšanas reizi sagatavo inspekcijas ziņojumu pēc parauga, kas iekļauts šajā pielikumā. Inspektori jebkurā gadījumā pārbauda un iekļauj savos ziņojumos šādu informāciju:
      
                  a)
               
               
                  sīkas ziņas par atbildīgajām personām, kā arī par inspicējamajās darbībās iesaistītajiem kuģiem, zivaudzētavu personālu u. c.;
               
            
                  b)
               
               
                  ziņas par attiecīgajām atļaujām, licencēm un īpašajām zvejas atļaujām;
               
            
                  c)
               
               
                  attiecīgā dokumentācija no kuģa, piemēram, zvejas žurnāli, pārvietošanas un citā kuģī pārkraušanas deklarācijas, T2M dokumenti, ICCAT zilo tunzivju nozvejas datu dokumenti, reeksporta sertifikāti un citi kontroles un inspekcijas gaitā pārbaudītie dokumenti;
               
            
                  d)
               
               
                  detalizēti vērojumi par nozvejoto, murdos notverto, pārvietoto, citā kuģī pārkrauto, izkrauto, transportēto, audzēto, apstrādāto vai tirgoto zilo tunzivju izmēru saistībā ar atjaunošanas plāna noteikumu ievērošanu;
               
            
                  e)
               
               
                  uz tiem kuģiem paturēto zilo tunzivju piezvejas daudzums procentos, kuri zilās tunzivis nezvejo aktīvi.
               
            Inspekcijas ziņojumos iekļauj informāciju par visiem attiecīgajiem faktu konstatējumiem, kas izdarīti, veicot inspekciju jūrā, no gaisa, inspicējot ostas, tunzivju murdus, zivaudzētavas vai jebkādus citus iesaistītos uzņēmumus.
      Konstatētos faktus salīdzina ar inspektoriem pieejamo informāciju, ko sniegušas citas kompetentās iestādes, tostarp ar kuģu satelītuzraudzības sistēmas (VMS) informāciju, un atļauju saņēmušo kuģu sarakstiem, novērotāju ziņojumiem un videoierakstiem.
      1.4.   No gaisa veicamās inspekcijas uzdevumi
      Inspektori paziņo kontrolpārbaudēm vajadzīgos uzraudzības datus, un jo īpaši salīdzina pamanīto zvejas kuģu atrašanās vietu un vārdu ar VMS datiem un atļauju saņēmušo kuģu sarakstiem.
      Inspektori novēro NNN zvejas darbības un ziņo par tām, kā arī par lidmašīnu vai helikopteru izmantošanu zivju meklēšanai.
      Īpašu uzmanību velta zvejai slēgtajiem apgabaliem, zvejas sezonas periodiem un to flotu darbībai, uz kurām attiecas izņēmumi.
      1.5.   Inspekcijas uzdevumi jūrā
      Ja uz nozvejotājkuģa tiek uzceltas nedzīvas zivis vai ja tādas atrodas uz apstrādes kuģa vai uz transportkuģa, inspektori vienmēr pārbauda uz kuģa paturēto zivju daudzumus un salīdzina tos ar attiecīgajā kuģa dokumentācijā reģistrētajiem daudzumiem.
      Ja dzīvas zivis no nozvejotājkuģa tiek pārvietotas sprostus transportējošā kuģī/transportējošajā velkonī vai no sprostus transportējošā kuģa/transportējošā velkoņa – zivaudzētavas iekārtās, inspektoriem jāmēģina noskaidrot, kādus līdzekļus iesaistītās personas ir izmantojušas, lai novērtētu pārvietoto dzīvo zilo tunzivju daudzumus. Ja ir pieejams videomateriāls, inspektoriem tas jānoskatās un jāpārbauda, kādi daudzumi ir pārvietoti saskaņā ar videomateriālā redzamo.
      Inspektori sistemātiski pārliecinās:
      
                  a)
               
               
                  ka zvejas kuģiem ir atļauts veikt zvejas darbības (marķējumi, identitāte, licences, īpašās atļaujas, atļaujas, ICCAT saraksts);
               
            
                  b)
               
               
                  ka attiecīgā informācija atrodas uz kuģa un ir pienācīgi aizpildīta un reģistrēta (zvejas žurnāli, ICCAT zilo tunzivju nozvejas datu dokumenti, ICCAT pārvietošanas un citā kuģī pārkraušanas deklarācijas);
               
            
                  c)
               
               
                  ka zvejas kuģi ir aprīkoti ar kuģu satelītuzraudzības sistēmu (VMS) un ka tā ir darba kārtībā;
               
            
                  d)
               
               
                  ka zvejas kuģi neveic darbības zvejai slēgtos apgabalos un ievēro zvejas sezonas liegumus;
               
            
                  e)
               
               
                  ka tiek ievērotas kvotas un piezvejas ierobežojumi;
               
            
                  f)
               
               
                  kāds ir uz kuģa esošo zilās tunzivs nozveju sastāvs zivju izmēra ziņā;
               
            
                  g)
               
               
                  kādi ir uz kuģa esošo zilo tunzivju faktiskie daudzumi un apstrādes veids;
               
            
                  h)
               
               
                  kādi zvejas rīki atrodas uz kuģa;
               
            
                  i)
               
               
                  ka vajadzības gadījumā uz kuģa atrodas novērotājs.
               
            Inspektori novēro NNN zvejas darbības un ziņo par tām, kā arī par lidmašīnu vai helikopteru izmantošanu zivju meklēšanai.
      1.6.   Ar pārvietošanas darbībām saistītās inspekcijas uzdevumi
      Inspektori sistemātiski pārliecinās:
      
                  a)
               
               
                  ka nozvejotājkuģa kapteinis karoga valsts iestādēm ir nosūtījis iepriekšēju paziņojumu, ko parakstījis ICCAT reģionālais novērotājs, kas atrodas uz kuģa;
               
            
                  b)
               
               
                  ka nozvejotājkuģa kapteinis no karoga valsts iestādēm ir saņēmis iepriekšēju atļauju;
               
            
                  c)
               
               
                  ka nozvejotājkuģu kapteiņi ir aizpildījuši un karoga valsts iestādēm nosūtījuši Ieteikumam 08-05 pievienoto ICCAT pārvietošanas deklarāciju (3. pielikums);
               
            
                  d)
               
               
                  ka pārvietošanas deklarāciju ir pārbaudījis ICCAT reģionālais novērotājs, kas atrodas uz nozvejotājkuģa, un ka tā nosūtīta velkoņa kapteinim;
               
            
                  e)
               
               
                  ka velkoņa kapteinis ir nodrošinājis visu pārvietošanas darbību uzraudzību ar ūdenī ievietotu videokameru.
               
            1.7.   Ar kopīgām zvejas darbībām saistītās inspekcijas uzdevumi
      Inspektori sistemātiski pārliecinās:
      
                  a)
               
               
                  par to, ka vajadzīgā informācija attiecībā uz kopīgām zvejas darbībām ir pienācīgi reģistrēta zvejas žurnālos;
               
            
                  b)
               
               
                  par to, ka karoga valsts iestādes zvejas kuģiem ir nogādājušas atļauju kopīgu zvejas darbību veikšanai, izmantojot paraugu Ieteikuma 08-05 6. pielikumā;
               
            
                  c)
               
               
                  par novērotāja klātbūtni kopīgu zvejas darbību laikā.
               
            1.8.   Izkraušanas vietā veicamās inspekcijas uzdevumi
      Inspektori sistemātiski pārliecinās:
      
                  a)
               
               
                  ka zvejas kuģiem ir atļauts veikt zvejas darbības (marķējumi, identitāte, licences, īpašās atļaujas, atļaujas, ICCAT saraksts);
               
            
                  b)
               
               
                  ka ir ticis nosūtīts iepriekšējs paziņojums par kuģa ierašanos, lai veiktu izkraušanu, un ka tajā norādītā informācija par nozveju, kas atrodas uz kuģa, ir pareiza;
               
            
                  c)
               
               
                  ka zvejas kuģi ir aprīkoti ar kuģu satelītuzraudzības sistēmu (VMS) un ka tā ir darba kārtībā;
               
            
                  d)
               
               
                  (zvejas kuģiem) ka vajadzīgā informācija atrodas uz kuģa un ir pienācīgi aizpildīta un reģistrēta (zvejas žurnāli, zilo tunzivju nozvejas datu dokumenti, reeksporta sertifikāts, ICCAT pārvietošanas un citā kuģī pārkraušanas deklarācijas);
               
            
                  e)
               
               
                  kādi ir uz kuģa esošo zilo tunzivju faktiskie daudzumi un apstrādes veids;
               
            
                  f)
               
               
                  kāds ir uz kuģa esošo zilās tunzivs nozveju sastāvs zivju izmēra ziņā (noteikumi par piezveju un minimālo izmēru);
               
            
                  g)
               
               
                  kādi zvejas rīki atrodas uz kuģa;
               
            
                  h)
               
               
                  (apstrādātu produktu izkraušanas gadījumā) vai, aprēķinot apstrādāto zilo tunzivju svaram atbilstošo neapstrādāto zivju svaru, ir izmantoti ICCAT pieņemtie pārrēķina koeficienti;
               
            
                  i)
               
               
                  vai zilās tunzivis, kuras no Atlantijas okeāna austrumu daļā zvejojušiem kuģiem tiek mazumtirdzniecībā piedāvātas galapatērētājam, ir pareizi marķētas vai iezīmētas;
               
            
                  j)
               
               
                  ka zilajām tunzivīm, kuras izkrautas no Atlantijas okeāna austrumu daļā zvejojušām laivām zvejai ar ēsmu, astes ir pareizi marķētas.
               
            1.9.   Ar pārkraušanu citā kuģī saistītās inspekcijas uzdevumi
      Inspektori sistemātiski pārliecinās:
      
                  a)
               
               
                  ka zvejas kuģiem ir atļauts veikt zvejas darbības (marķējumi, identitāte, licences, īpašās atļaujas, atļaujas, ICCAT saraksts);
               
            
                  b)
               
               
                  ka ir ticis nosūtīts iepriekšējs paziņojums par kuģa ierašanos ostā un ka tajā norādītā informācija par plānoto pārkraušanu citā kuģī ir pareiza;
               
            
                  c)
               
               
                  ka nozvejotājkuģi, kuri gūto nozveju vēlas pārkraut citā kuģī, ir saņēmuši iepriekšēju atļauju no savas karoga valsts;
               
            
                  d)
               
               
                  ka daudzumi, par kuru pārkraušanu citā kuģī ir iepriekš paziņots, atbilst faktiskajiem daudzumiem;
               
            
                  e)
               
               
                  ka vajadzīgie dokumenti atrodas uz kuģa un ir pienācīgi aizpildīti, tostarp deklarācija par pārkraušanu citā kuģī, attiecīgie T2M dokumenti un ICCAT zilo tunzivju nozvejas datu dokumenti un reeksporta sertifikāti;
               
            
                  f)
               
               
                  (apstrādātu produktu gadījumā) vai, aprēķinot apstrādāto zilo tunzivju svaram atbilstošo neapstrādāto zivju svaru, ir izmantoti ICCAT pieņemtie pārrēķina koeficienti.
               
            1.10.   Ar zivaudzētavām saistītās inspekcijas uzdevumi
      Inspektori sistemātiski pārliecinās:
      
                  a)
               
               
                  ka vajadzīgie dokumenti ir sagatavoti un pienācīgi aizpildīti un reģistrēti (zilo tunzivju nozvejas dokumenti un reeksporta sertifikāti, deklarācijas par pārvietošanu, ieguvi no sprosta, pārkraušanu citā kuģī);
               
            
                  b)
               
               
                  ka nozvejotājkuģa karoga valsts iestādes ir atļāvušas veikt pārvietošanas darbību;
               
            
                  c)
               
               
                  ka visu laiku, kamēr norisinās zilo tunzivju pārvietošana un ieguve no sprosta, ir nodrošināta novērotāja klātbūtne un ka novērotājs apstiprina deklarācijas par ievietošanu sprostā;
               
            
                  d)
               
               
                  ka, ja vien sprosti ir tieši piestiprināti pie pietauvošanās sistēmas, pārvietošana no sprostiem uz zivaudzētavu tiek uzraudzīta ar ūdenī ievietotu videokameru.
               
            1.11.   Inspekcijas uzdevumi attiecībā uz transportu un tirdzniecību
      Inspektori sistemātiski pārliecinās:
      
                  a)
               
               
                  (attiecībā uz transportu) ka attiecīgie transportēšanas pavaddokumenti ir kārtībā, un salīdzina tos ar faktiski transportētajiem daudzumiem;
               
            
                  b)
               
               
                  (attiecībā uz tirdzniecību) ka vajadzīgie dokumenti ir sagatavoti un pienācīgi aizpildīti, tostarp attiecīgie zilo tunzivju nozvejas datu dokumenti un reeksporta sertifikāti.
               
            Inspekcijas ziņojums
      1.   Inspektors
      
      
                  1.1.
               
               
                  Vārds, uzvārds …
               
            
                  1.2.
               
               
                  Valstspiederība …
               
            
                  1.3.
               
               
                  Inspektora identifikācijas kartes numurs/tips (ICCAT) …
               
            2.   Inspicēšanas veids
      
      
                  
               
               
                  Kuģis jūrā
               
            
                  
               
               
                  Pārkraušana
               
            
                  
               
               
                  Audzētava: zivju ievietošana/ieguve
               
            
                  
               
               
                  Murds
               
            
                  
               
               
                  Izkraušana
               
            
                  
               
               
                  Novērošana no gaisa
               
            
                  
               
               
                  Transportēšana krastā
               
            
                  
               
               
                  Tirdzniecība
               
            3.   Inspekcijas kuģis (attiecīgā gadījumā)
      
      
                  3.1.
               
               
                  Kuģa vārds un reģistrācijas numurs …
               
            
                  3.2.
               
               
                  Karoga valsts …
               
            4.   Inspicētais kuģis/zivaudzētava/murds
      
      
                  4.1.
               
               
                  Kuģa vārds un reģistrācijas numurs …
               
            
                  4.2.
               
               
                  Karoga valsts/dalībvalsts …
               
            
                  4.3.
               
               
                  Kapteinis/zivaudzētavas vadītājs (vārds, uzvārds) …
               
            
                  4.4.
               
               
                  Īpašnieks/sabiedrība (nosaukums, adrese) …
               
            
                  4.5.
               
               
                  
                     ICCAT ieraksta numurs …
               
            5.   Atrašanās vieta
      
      
                  5.1.
               
               
                  Inspektora noteiktās koordinātas: ģeogr. plat. ģeogr. gar.
               
            
                  5.2.
               
               
                  Zvejas kuģa kapteiņa noteiktās koordinātas: ģeogr. plat. ģeogr. gar.
               
            
                  5.3.
               
               
                  Atrašanās vietas noteikšanas laiks (Griničas laiks)
               
            6.   Datums …
      7.   Laiks
      
      
                  7.1.
               
               
                  Ierodoties …
               
            
                  7.2.
               
               
                  Izbraucot …
               
            8.   Uz kuģa esošie zvejas rīki
      
      
                  Riņķvads
               
               
                  
               
            
                  Makšķere (laiva zvejai ar ēsmu)
               
               
                  
               
            
                  Āķu jeda
               
               
                  
               
            
                  Velkamās āķu jedas
               
               
                  
               
            
                  Citi (precizēt)
               
               
                  
               
            9.   Uz kuģa konstatētās sugas
      
      10.   Uzņemtie fotoattēli un tajos redzamo objektu apraksts
      
      11.   Inspicētie dokumenti un piezīmes par tiem
      
      12.   Uz kuģa esošās nozvejas inspicēšanas rezultāts
      
      
                  Suga
               
               
                   
               
               
                   
               
               
                   
               
               
                   
               
            
                  Kopējā nozveja (kg)
               
               
                   
               
               
                   
               
               
                   
               
               
                   
               
            
                  Produktu veids
               
               
                   
               
               
                   
               
               
                   
               
               
                   
               
            
                  Inspicētā parauga lielums
               
               
                   
               
               
                   
               
               
                   
               
               
                   
               
            
                  Neatbilst minimālajam izmēram (%)
               
               
                   
               
               
                   
               
               
                   
               
               
                   
               
            13.   Inspektora piezīmes
      
      14.   Novērotāja piezīmes
      
   
   
      II PIELIKUMS
      LĒMUMA 3. PANTĀ MINĒTO NACIONĀLO KONTROLES PROGRAMMU SATURS
      Nacionālajās kontroles programmās citstarp iekļauj šādus datus.
      Kontroles līdzekļi
      —   Cilvēkresursi
      Krastā un jūrā strādājošo inspektoru skaits, kā arī laikposmi un apgabali, kuros viņus iespējams izvietot.
      —   Tehniskie līdzekļi
      Patruļkuģu un lidaparātu skaits, kā arī laikposmi un apgabali, kuros tos iespējams izmantot.
      —   Finanšu līdzekļi
      Cilvēkresursu izvietošanai un patruļkuģu un lidaparātu izmantošanai iedalītie budžeta līdzekļi.
      Ostu apstiprināšana
      Apstiprināto ostu un laiku saraksts atbilstīgi Ieteikumam 08-05.
      Gada zvejas plāni
      Sīkas ziņas par spēkā esošo kvotu sadales sistēmu un zvejas plāna izpildes uzraudzības un kontroles sistēmu.
      Inspekcijas protokoli
      Sīki izstrādāti protokoli par visām inspekcijas darbībām.
      Vadlīnijas
      Skaidrojošas vadlīnijas inspektoriem, ražotāju organizācijām un zvejniekiem.
      Informācijas apmaiņas protokoli
      Protokoli informācijas apmaiņai ar kompetentajām iestādēm, kuras citu dalībvalstu uzdevumā atbild par zilo tunzivju īpašo kontroles un inspekcijas programmu.